OpenLLM-France/wikimedia huggingface dataset:
# Neurulació

La neurulació és un procés embriològic dels animals vertebrats el qual es caracteritza per la formació del tub neural, que acabarà formant el sistema nerviós central (medul·la espinal i el cervell), i la formació de la cresta neural, que és un grup de cèl·lules que migraran per la resta del cos i formaran teixits especialitzats allà on vagin; La neurulació es considera un pas fonamental en la història evolutiva. Els dos mecanismes principals per passar de la placa neural a la formació del tub neural són: la neurulació primària, en la qual les cèl·lules que es troben envoltant la placa neural comencen a dirigir les cèl·lules de la placa neural per a proliferar, invaginar-se i separar-se i la neurulació secundària, on es dona la formació d'un tub buit a partir de la unió de les cèl·lules mesenquimàtiques.
El tub neural es formarà per la unió de dos tubs que es desenvolupen independentment mitjançant diferents processos morfogenètics y moleculars. Generalment, la seva porció anterior es desenvoluparà per neurulació primària i la posterio per neurulació secundària.

## Referències

* ↑ http://worms.zoology.wisc.edu/frogs/neuru/neurul_intro.html
* ↑ Gilbert, S. F. (2005). Biología del desarrollo (Septima edición ed.). Buenos Aires, Argentina: Editorial Medica Panamericana.
* ↑ LOWERY, L.A. SIVE, H. (2004). Strategies of vertebrate neurulation and a re-evaluation of teleost neural tube formation. Mechanisms of Development. 121: 1189-1197.
# Barris de Sant Josep Obrer

Els Barris de Sant Josep Obrer de la ciutat de Reus estan formats per diferents agrupacions d'habitatges:
El barri de Sant Josep Obrer, per les seves condicions degradades, era el de pitjor fama del Baix Camp durant els anys 80 i 90. Gràcies a les inversions de les administracions i al creixement de la ciutat el barri es veu abocat a dissoldre's dintre l'entramat urbà. Cal destacar el treball per a la convivència i el millorament que diverses associacions i organitzacions han fet per normalitzar el barri.
La instal·lació del Tecnoparc, amb les universitats i l'Hospital Universitari de sant Joan tocant mateix al barri, a l'altra banda de l'autovia de Bellissens, se suposen elements que poden canviar la fesomia d'aquest nucli. El 2008 s'ha millorat l'accés al barri amb una ampliació de l'entrada per sota la via del ferrocarril, que l'enllaça de forma ràpida amb la ciutat.

## Referències

* 1 2 3 Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 536. ISBN 8486387655.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 23. ISBN 9788409559336.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 20. ISBN 9788409559336.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 21. ISBN 9788409559336.
* ↑ «Obre al trànsit el nou pont de sant Josep Obrer». Reusdigital.cat. [Consulta: 7-I-2015].
# Bernd Thijs

Bernd Thijs (28 de juny de 1978) és un exfutbolista belga.

## Selecció de Bèlgica

Va formar part de l'equip belga a la Copa del Món de 2002.

## Referències

* ↑ «Bernd Thijs». worldfootball.net. [Consulta: 20 juny 2010].
* ↑ Bernd Thijs Fitxa a Fussballdaten
* ↑ http://static.belgianfootball.be/project/publiek/jrinteren/speler_PH_2188.htm#itop Belgium stats] at Belgian FA
# Llista de ports de creuers amb més passatgers

La llista de ports de creuers amb més passatgers. Per manca d'informació no hi ha alguns ports asiàtics.
Passatgers de creuers l'any :
| Rank | Port | 2016 / 2017 |
| 1 | Port de Miami | 4.980.490 |
| 2 | Port Canaveral | 4.248.296 |
| 3 | Port Everglades | 3.826.415 |
| 4 | Port de Cozumel | 3,636,649 |
| 5 | Port de Nassau | 3,521,178 |
| 6 | Port de Shanghai | 2,847,000 |
| 7 | Port de Barcelona | 2,712,247 |
| 8 | Ports de les Illes Out | 2,549,803 |
| 9 | Port de Civitavecchia | 2,204,336 |
| 10 | Port de les Illes Balears | 2,110,663 |
| 11 | Port de Galveston | 1,730,289 |
| 12 | Port de George Town | 1,711,853 |
| 13 | Ports de St. Thomas/St. John | 1,694,008 |
| 14 | Port de Philipsburg | 1,668,863 |
| 15 | Ports de Jamaica | 1,655,565 |
| 16 | Port de Nova York i Nova Jersey | 1,537,695 |
| 17 | Port de Southampton | 1,529,000 (2013) |
| 18 | Port de Marsella | 1,487,313 |
| 19 | Port de Venècia | 1,427,812 |
| 20 | Port de Singapur | 1,379,753 |

## Referències

* 1 2 3 4 5 6 NAFTA Region Port Cruise Traffic 2014-2016
* 1 2 3 4 5 Caribbean Port Cruise Traffic 2014-2016
* 1 2 «The Busiest Cruise Ports», 19-07-2017.
* 1 2 3 4 5 «Cruise Activities in MedCruise Ports: Statistics 2017». Arxivat de l'original el 2018-11-30. [Consulta: 1r desembre 2018].
* ↑ «Hamburg - an ever getting more important cruise hub in Northern Europe». Arxivat de l'original el 4 de març 2016. [Consulta: 21 abril 2016].
* ↑ «Singapore's cruise sector at record high».

## Vegeu també

* Llista de companyies de creuers
* Llista de vaixells de creuers

## Enllaços externs

* Cruise timetables (anglès)
# Alonso Muriel y Valdivieso

Alonso Muriel y Valdivieso (Madrid, 8 de juny de 1553-22 de març de 1609) fou un noble castellà, senyor de Torrejón del Rey, conseller i gentilhome de cambra del rei Felip III.

## Biografia

Nascut el 1553 a Madrid, fou batejat el 8 de juny de l'església de San Martín de la mà del seu oncle Gabriel Hernández. Fill de García Muriel, gentilhome de l'emperador Carles V, i de Petronila de Xibaja. La família Muriel havia servit durant molt de temps a la cort ocupant l'escrivania, un càrrec exercit pel pare i l'oncle d'Alonso i, finalment, per ell quan hi renuncià el seu pare en favor seu. D'altra banda, serví com a secretari de cambra i membre del consell durant el regnat de Felip II i Felip III. Però fou especialment protegit a la cort durant el regnat del segon. De fet, Muriel fou aliat, juntament amb altres cortesans, del duc de Lerma en el seu ascens a la cort, a qui ajudà en el seu apropament a l'aleshores encara príncep d'Astúries. Més tard esdevingué senyor de la vila de Torrejón del Rey, quan la va adquirir al rei Felip III el 1606. El rei sempre el tingué en alta estima per la seva lleialtat i els seus mèrits i el nomenà secretari del Despatx Universal, un càrrec que no arribà a exercir a causa de la seva mort el 22 de març de 1609.
Es casà amb Catalina de Medina y Carauz, però no tingueren descendència. Ambdós fundaren i dotaren la capella major de l'església de San Martín, posant al presbiteri el seu escut d'armes i sota d'ell un panteó familiar. Tots dos foren enterrats en el presbiteri al costat de l'evangeli. En no tenir fills, la successió del patronat de la capella i de la senyoria de Torrejón va recaure en el seu nebot, García Muriel, cavaller de l'Orde de Sant Jaume. A tall de curiositat, el carrer de Veneras de Madrid porta el seu nom a causa de les grans veneres –la valva de les vieires– dels escuts d'armes de Muriel que hi havia a la façana de casa seva.

## Referències

* 1 2 3 4 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom I. Madrid: Oficina de D. Benito Cano, 1789, p. 35-37.
* ↑ Molina Puche, Sebastián. Poder y familia: las élites locales del corregimiento de Chinchilla-Villena en el siglo del Barroco (en castellà). Conca i Múrcia: Universidad de Castilla-La Mancha i Universidad de Murcia, 2007, p. 25.
* ↑ Feros, Antonio. El Duque de Lerma: realeza y privanza en la España de Felipe III (en castellà). Madrid: Marcial Pons Historia, 2002, p. 92.
* 1 2 Sánchez Blázquez, Eloy. Calles del centro histórico de Madrid con rótulos en cerámica (en castellà). Madrid: Visión Libros, 2012, p. 560.
* ↑ Ferrer, José María. El poder y sus símbolos en Castilla-La Mancha (en castellà). Guadalajara: Ediciones aache, 2005, p. 146.
# Golf de Xélikhov

El golf de Xélikhov (rus: залив Шелихова) és un gran golf de la costa nord-oest de Kamtxatka, Rússia. Està ubicat a la cantonada nord-est de la mar d'Okhotsk i fa dues branques la badia del Gijiga a l'oest i la badia del Pénjina a l'est. La seva cantonada sud-oest és la Península de Piaguin i les Illes Iam.
El golf rep el nom de l'explorador rus Grigori Xélikhov.
No s'ha de confondre el Golf de Xélikhov amb la més petita Badia de Xélikhov (Bukhta Xélikhova, 50.3764N, 155.62E), situada també a la Mar d'Okhotsk al litoral de l'Illa Paramuxir.

## Història

El Golf de Xélikhov va ser freqüentat pels baleners estatunidencs entre 1849 i 1867.

## Referències

* ↑ Mary and Susan, of Stonington, July 18-August 8, 1849, Nicholson Whaling Collection (NWC); Abraham Barker, of New Bedford, June 10-July 17, 1856, NWC; Florida, of Fairhaven, July 7-September 5, 1861 (Williams, One Whaling Family [1964], pp. 186-198); Josephine, of New Bedford, June 9-July 15, 1865, June 9–26, 1866, Kendall Whaling Museum; Java, of New Bedford, June 14–19, 1867, NWC.
* Location Arxivat 2008-01-09 a Wayback Machine.

## Enllaços externs

* Koryakia
# Consell pontifici

Un consell pontifici és una institució consultiva de la cúria romana, liderada per un cardenal o arquebisbe i integrada per clergues i laics. Com a organisme de la cúria romana, el seu objectiu és ajudar el Papa en les tasques de governança i supervisió de l'Església Catòlica. Depenen directament del Papa. Els consells pontificis són dotze.
* Consell Pontifici Cor Unum
* Consell pontifici per a la Cultura
* Consell Pontifici per al Diàleg Interreligiós
* Consell Pontifici per a la Justícia i la Pau
* Consell Pontifici per a la Promoció de la Unitat dels Cristians
* Pontifici Consell per a la Família
* Consell pontifici per als Laics
* Consell Pontifici per a la Cura Pastoral dels Migrants i els Itinerants
* Consell Pontifici per a la Cura Pastoral dels Treballadors dels Serveis de Sanitat
* Consell pontifici per a les Comunicacions Socials
* Consell Pontifici per als Textos Legislatius
* Consell Pontifici per a la Promoció de la Nova Evangelització

## Referències

* ↑ «Consell pontifici». Gran Enciclopèdia Catalana. Barcelona: Grup Enciclopèdia Catalana.
* ↑ John-Peter Pham, Heirs of the Fisherman: Behind the Scenes of Papal Death and Succession (Oxford: OUP, 2004), 296.
* ↑ "Pontifical Councils", The Holy See, accessed September 27, 2013, http://www.vatican.va/roman_curia/pontifical_councils/index.htm
# Nastri d'argento 1965

Els Nastri d'argento 1965 foren la 20a edició de l'entrega dels premis Nastro d'Argento (Cinta de plata) que va tenir lloc el 1965.

## Guanyadors
### Productor de la millor pel·lícula

* Franco Cristaldi - pel conjunt de la seva filmografia
* Carlo Ponti - Matrimonio all'italiana
* Alfredo Bini - Il Vangelo secondo Matteo

### Millor director

* Pier Paolo Pasolini - Il Vangelo secondo Matteo
* Michelangelo Antonioni - Deserto rosso
* Pietro Germi - Sedotta e abbandonata

### Millor argument original

* Marco Ferreri - La donna scimmia
* Antonio Pietrangeli, Ruggero Maccari i Ettore Scola - La visita
* Pietro Germi e Luciano Vincenzoni - Sedotta e abbandonata

### Millor guió

* Pietro Germi, Luciano Vincenzoni, Agenore Incrocci i Furio Scarpelli - Sedotta e abbandonata
* Citto Maselli e Suso Cecchi D'Amico - Gli indifferenti
* Antonio Pietrangeli, Ruggero Maccari i Ettore Scola - La visita

### Millor actor protagonista

* Saro Urzì - Sedotta e abbandonata
* Nino Manfredi - La ballata del boia
* Marcello Mastroianni - Matrimonio all'italiana

### Millor actriu protagonista

* Claudia Cardinale - La ragazza di Bube
* Sandra Milo - La visita
* Adriana Asti - Prima della rivoluzione
* Sophia Loren - Matrimonio all'italiana

### Millor actriu no protagonista

* Tecla Scarano - Matrimonio all'italiana
* Monica Vitti - Alta infedeltà

### Millor actor no protagonista

* Leopoldo Trieste - Sedotta e abbandonata
* Vittorio Caprioli - Le voci bianche
* Gian Maria Volonté - Per un pugno di dollari
* Danilo Donati - Il Vangelo secondo Matteo
* Carlo Egidi - Sedotta e abbandonata

### Millor banda sonora

* Ennio Morricone - Per un pugno di dollari
* Giovanni Fusco - Deserto rosso
* Armando Trovajoli - Italiani brava gente

### Millor fotografia en blanc i negre

* Tonino Delli Colli - Il Vangelo secondo Matteo
* Aiace Parolin - Sedotta e abbandonata
* Gianni Di Venanzo - Gli indifferenti

### Millor fotografia en color

* Carlo Di Palma - Deserto rosso
* Ennio Guarnieri - Le voci bianche
* Roberto Gerardi - Matrimonio all'italiana

### Millor escenografia

* Luigi Scaccianoce - Gli indifferenti
* Luigi Scaccianoce - Il Vangelo secondo Matteo
* Pier Luigi Pizzi - Le voci bianche

### Millor pel·lícula estrangera

* Stanley Kubrick - Doctor Strangelove (Dr. Strangelove or: How I Learned to Stop Worrying and Love the Bomb)
* Luis Buñuel - Diari d'una cambrera (Le Journal d'une femme de chambre)
* Ingmar Bergman - Tystnaden

## Referències

* ↑ Nastri d'Argento 1965, mymovies.it
* ↑ 1965 a l'Albo d'Oro dels Nastri d'Argento

## Vegeu també

* David di Donatello 1965
# Beyond the City Limits

Beyond the City Limits és una pel·lícula estatunidenco-canadenca dirigida per Gigi Gaston el 2001.

## Argument

Misha (Nastassja Kinski) I Lexi (Alyson Hannigan) es barallen amb Akotia i Yuri, els seus menyspreables xicots, gàngsters russos de poca volada, el dia abans d'un gran cop, un atracament en un Casino amb la complicitat de dos policies. Canvien els seus plans i abandonen les seves amigues que, ofeses, i amb l'ajuda d'Helena (Jennifer Esposito), que menysprea el seu repel·lent marit detectiu (Todd Camp), les dones s'ho fan per robar el casino elles soles. Naturalment, això treu de polleguera els seus ex-xicots russos. Per complicar l'assumpte, el marit d'Helena entra en el cop sense saber-ho. I res no passa com estava previst.

## Repartiment

* Jennifer Esposito: Helena Toretti
* Alyson Hannigan: Lexi
* Steve Harris: Troy
* Nastassja Kinski: Misha
* Brian McCardie: Sergei Akotia
* Todd Field: Jack Toretti
* Michael Cole: Tinent Perry
* Alexis Denisof: Yuri
* Chris Ellis: Detectiu Hanson
* Marcos A. Ferraez: Detectiu Lomax
* Sophie B. Hawkins: Lucy Spatt

## Referències

* ↑ «Beyond the City Limits». Allociné.
# Bosc Comunal de la Llaguna

El Bosc Comunal de la Llaguna (recentment reanomenada Forêt sectionale de la Llagonne) és un bosc del terme comunal de la Llaguna, a la comarca del Conflent, de la Catalunya del Nord.
Està situat al nord-est del terme de la Llaguna, en el vessant sud del Puig del Castelló i sud-occidental i occidental de la carena on es troben el Coll de la Jaguinta i el Coll del Comall. Té continuïtat en els termes comunals de Caudiers de Conflent i d'Aiguatèbia i Talau.
El bosc està sotmès a una explotació gestionada per la comuna de la Llaguna, atès que es bosc és propietat comunal. Té el codi F16283G dins de l'ONF (Office national des forêts).

## Referències

* ↑ El terme sectionale indica que el bosc pertany a una secció de la comuna. És equivalent a comunal, però.
* ↑ El Bosc Comunal de la Llaguna en els ortofotomapes de l'IGN

## Bibliografia

* Becat, Joan. «78 - La Llaguna». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «La Llaguna». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Adam Johnson (futbolista)

Adam Johnson (Sunderland, 14 de juliol de 1987) és un exfutbolista anglès que jugava com a volant. El seu darrer equip fou el Sunderland AFC, que el va fer fora arran de l'escàndol sobre abusos sexuals a una noia de 15 anys, que va acabar amb una condemna a sis anys de presó per Johnson.

## Referències

* ↑ «Seis años de cárcel para Adam Johnson por abusar de una menor» (en castellà). El Mundo, 24-03-2016. [Consulta: 29 març 2016].
# Alonso Pérez de Guzmán el Bueno y Marañón

Alonso Pérez de Guzmán el Bueno y Marañón (Madrid, c. 1637 - Madrid, 27 d'agost de 1708) va ser un noble, militar i polític castellà.
Va néixer vers 1637, fill natural de Gaspar Alonso Pérez de Guzmán el Bueno, novè duc de Medina-Sidonia, i de Margarita Marañón Ibarra, veïna de Madrid i morta religiosa en el convent de la Mare de Déu de Sanlúcar de Barrameda. Al llarg de la seva vida va ostentar diversos càrrecs: va ser quatralbo de les galeres d'Espanya, governador de la província de Cusco al Perú, capità general de les galeres de Sardenya, a més de lloctinent del regne de València, de 1695 a 1700 en substitució del marquès de Castel-Rodrigo, fins que va cessar a la mort de Carles II.
Altrament, va ser comanador de Tocina i va ocupar les batllies de Lora i del Sant Sepulcre, com a cavaller de l'orde de Sant Joan de Jerusalem. Va gaudir dels honors dels grans d'Espanya per haver tingut la dignitat de Gran Prior de Castella i Lleó del mateix orde.
Va assistir a la jura de Felip V a San Jerónimo el Real el 8 de maig de 1701. Va morir a Madrid amb més de 70 anys, el 27 d'agost de 1708.

## Referències

* 1 2 3 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 1. Madrid: Oficina de D. Benito Cano, 1789, p. 64-65.
* ↑ «Alfonso Pérez de Guzmán». Gran Enciclopèdia Catalana. Grup Enciclopèdia Catalana. [Consulta: 15 agost 2024].
# Got Talent

Got Talent és un format de TV britànic creat per Simon Cowell, de la companyia SYCO. El pilot va ser realitzat a Gran Bretanya i va començar a transmetre's per ITV, convertint-se ràpidament en un èxit.
El reality xou ja té més de 50 versions a tot el món, tan així que la franquícia Got Talent és una de les franquícies televisives que més ràpid ha crescut en els últims temps.

## Format

Got Talent és un reality xou amb format de competència de talents, en el qual els participants són avaluats per tres jurats en audicions que decidiran si el concursant mereix passar a una semifinal.
El públic televident és l'encarregat de triar als millors en l'etapa de semifinals i en la final votant vies telefònica i SMS.

## Referències

* ↑ «"Fremantlemedia"». Arxivat de l'original el 2001-12-02. [Consulta: 23 desembre 2015].

## Vegeu també

* Got Talent España
# Coin (Iowa)

Coin és una població dels Estats Units a l'estat d'Iowa. Segons el cens del 2000 tenia 252 habitants.

## Demografia

Segons el cens del 2000, Coin tenia 252 habitants, 102 habitatges, i 68 famílies. La densitat de població era de 121,6 habitants per km².
Dels 102 habitatges en un 35,3% hi vivien nens de menys de 18 anys, en un 53,9% hi vivien parelles casades, en un 8,8% dones solteres, i en un 32,4% no eren unitats familiars. En el 31,4% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,6% tenia menys de 18 anys, un 7,5% entre 18 i 24, un 24,6% entre 25 i 44, un 22,6% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 98,9 homes.
La renda mediana per habitatge era de 33.500 $ i la renda mediana per família de 45.313 $. Els homes tenien una renda mediana de 30.250 $ mentre que les dones 24.500 $. La renda per capita de la població era de 16.080 $. Entorn del 3,1% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Coin». American Fact Finder. Oficina del Cens dels Estats Units, 12-01-2010.
Viccionari
# Nostra Terra (Partit)

Nostra Terra (en letó: Mūsu Zeme) és un partit polític de Letònia fundat el 1993. El seu líder és Ilmārs Ančāns.
Tres parts principals es mostren al programa del partit:
* La vida de la nació.
* La veritat històrica i jurídica de Letònia.
* Un nou camí de desenvolupament a l'estat de Letònia.
És un partit que s'oposa a la Unió Europea.

## Referències

* ↑ «Latvieti, vai Tev pieder šī zeme, šī valsts? Kopā ar jums par Latviju, zemi, tautu un valodu!» (en letó). Arxivat de l'original el 2005-02-08. [Consulta: 4 juny 2015].
* ↑ «9 iemesli, kāpēc esam pret pievienošanos Eiropas Savienībai» (en letó). Arxivat de l'original el 2005-02-08. [Consulta: 4 juny 2015].
# Beyond the Sea

Beyond the Sea és una pel·lícula musical germano-estatunidenca-britànica dirigida per Kevin Spacey, estrenada l'any 2004. Conta de manera molt novel·lada la vida del cantant Bobby Darin i la seva trobada amb l'actriu Sandra Dee. Ha estat doblada al català.

## Argument

Walden Robert Cassoto, natiu del Bronx és un nen pobre i de salut delicada. A la meitat dels anys 1950, sota el nom de Bobby Darin, esdevé un dels cantants americans més en voga dels fifties, fins als anys 1970.

## Repartiment

* Kevin Spacey: Bobby Darin
* Kate Bosworth: Sandra Dee
* John Goodman: Steve Blauner
* Bob Hoskins: Charlie Cassotto Maffia
* Brenda Blethyn: Polly Cassotto
* Greta Scacchi: Mary Duvan
* Caroline Aaron: Nina Cassotto Maffia
* Peter Cincotti: Dick Behrke
* William Ullrich: Bobby Darin, de nen
* Matt Rippy: David Gershenson
* Gary Whelan: Jules Podell

## Premis i nominacions

* Premis Broadcast Film Critics Association 2005:
** Film nominat per al premi a la Millor música de film
** William Ullrich nominat al premi al millor jove actor
* Premis Globus d'Or: Kevin Spacey nomenat per al Globus d'Or al millor actor musical o còmic
* Motion Picture Sound Editors 2005: Andrew Glen (muntatge musical) nominat al premi al millor muntatge de so d'un film musical
* Premi Grammy 2006: Kevin Spacey i Phil Ramone (productor) nominats al premi al millor àlbum de música de film de cinema, de televisió o d'altres mitjans de comunicació visuals

## Crítica

* "El to s'estova massa, sobretot en la seqüència final. Això sí, en la direcció, amb el suport de la preciosa fotografia d'Eduardo Serra, Spacey demostra bon gust i les nombroses escenes de concerts estan filmades amb elegància."
* " Spacey fa el millor paper de la seva carrera (...) La pel·lícula és una enlluernadora i intrèpida mostra del sentit de l'espectacle"
* "Spacey ho broda. Sentir-lo cantar és una meravella. Beyond the Sea neix del cor. (...) Puntuació: ★★★ (sobre 4)."

## Anacronisme

Es pot veure a l'estudi d'enregistrament, l'acció té lloc l'any 1960, dels preamplificadors Quad 33 i dels magnetòfons ReVox B77 les dates de sortida dels quals són respectivament 1967 i 1979.

## Referències

* ↑ «Beyond the sea». Ésadir.cat. [Consulta: 4 novembre 2018].
* ↑ Holden, Stephen «Soaring Rise and Splashy Fall of an Ambitious, Sleek and Fragile Teen Idol» (en anglès). The New York Times.
* ↑ Ocaña, Javier «Beyond the Sea». El País.
* ↑ Foundas, Scott «Beyond the Sea». LA Weekly.
* ↑ Travers, Peter «Beyond the Sea». Rolling Stone.
# Bosc Estatal de Clavera

El Bosc Estatal de Clavera (en francès, oficialment, Forêt Domaniale de Clavera) és un bosc del terme comunal d'Aiguatèbia i Talau, a la comarca del Conflent, de la Catalunya del Nord.
Està situat al sud-oest del terme d'Aiguatèbia i Talau, al nord-oest de la Serra i del Puig de Clavera.
El bosc està sotmès a una explotació gestionada per l'Office National des Forêts (ONF); la propietat del bosc és de l'estat francès, ja que procedeix d'antigues propietats reials. Té el codi identificador de l'ONF F16209K.

## Referències

* ↑ El Bosc Estatal de Clavera en els ortofotomapes de l'IGN